ຜົນງານການຄົ້ນຄວ້າວິໄຈ
ບົດລາຍງານຄົ້ນຄວ້າວິໄຈຄັ້ງນີ້, ທີ່ສຶກສາໃນເລື່ອງ “ການປະເມີນຄຸນນະພາບນໍ້າທີ່ວິທະຍາເຂດດົງໂດກມະຫາວິທະຍາໄລແຫ່ງຊາດ’’ ແມ່ນອີງຕາມຄວາມຮຽກຮ້ອງຕ້ອງການໃນການຄຸ້ມຄອງທີ່ເໜາະສົມ ເພື່ອຄຸນນະພາບ ຊີວິດ ຂອງປະຊາຊົນເຂດດົງໂດກ ໃນການວາງແຜນການຈັດການສິ່ງເສດເຫຼືອແບບຖືກວິທີ, ໃນການສຶກສາຄັ້ງນີ້ແມ່ນສຶກສາເຖິງ 3 ຈຸດປະສົງຫຼັກຄື: ສຶກສາແຫຼ່ງທີ່ມາຂອງນ້ຳເປື້ອນ (ສຶກສາຊັດເຈນຂື້ນ) ເຊິ່ງນ້ຳເປື້ອນນັ້ນແມ່ນອອກມາຈາກມະຫາວິທະຍາໄລແຫ່ງຊາດ (ນ້ຳເປື້ອນອອກຈາກຫ້ອງທົດລອງ, ຫ້ອງການ, ຫໍພັກນັກສຶກສາ, ຫໍພັກຄູ-ອາຈານ), ນ້ຳເປື້ອນອອກຈາກຕະຫຼາດ ແລະນ້ຳເປື້ອນອອກຈາກຄົວເຮືອນຂອງປະຊາຊົນທີ່ຢູ່ໃນວິທະຍາເຂດດົງໂດກ, ສຶກສາເຖິງຄຸນນະພາບນ້ຳເປື້ອນໃນເຂດດົງໂດກທາງດ້ານເຄມີ, ຟິຊິກ ແລະຊີວະ, ຜົນການວິໄຈຄຸນນະ ພາບນ້ຳສັງເກດເຫັນໄດ້ວ່າ ນ້ຳເປື້ອນທີ່ວິທະຍາເຂດດົງໂດກ ນອນໃນເກນມາດ ຖານຂອງອົງການຊັບພະຍາກອນນ້ຳແລະສິ່ງແວດລ້ອມຈຳນວນຫຼາຍທາດມູນ, ແຕ່ໃນບາງຄ່າຂອງທາດມູນທີ່ເຮົາພົບເຫັນທີ່ໜ້າວິຕົກແມ່ນ: ຄ່າ PO43, NO3, BOD, COD Hg, Bacteria, ສີ ແລະກິ່ນມີຂ້ອນຂ້າງຮຸນແຮງ, ຈຳນວນທາດມູມທີ່ວິໃຈໄດ້ນັ້ນແມ່ນມາຈາກການເພີ່ມຂື້ນຂອງການນຳໃຊ້ວັດສະດຸຊັກລ້າງ ແລະການນຳໃຊ້ສານເຄມີໃນການວິໄຈຂ້ອນຂ້າງຫຼາຍ, ທັງໜັດນັ້ນລ້ວນແຕ່ສົ່ງຜົນກະທົບທັງທາງກົງ ແລະທາງອອ້ມເຖິງລະບົບນິເວດທາງນ້ຳເຊັ່ນ: ເຮັດໃຫ້ສັດນ້ຳຕາຍ, ປ່ຽນແປງກຳມະພັນ ນອກນັ້ນສຳພັດມີພືດນ້ຳທີ່ສ້າງຄວາມລຳຄານເກີດຂື້ນຢ່າງໜາແໜ້ນເຮັດໃຫ້ສັດ ແລະພືດນ້ຳບໍ່ສາ ມາດສັງເຄາະແສງ ແລະຮັບອອ໊ກຊີເຈນມາຫລໍ່ລ້ຽງຕົນເອງໄດ້, ຮ້າຍແຮງໄປກ່ວານັ້ນ ນ້ຳຍັງມີກິ່ນເໜັ້ນ ແລະມີສີດຳເຮັດໃຫ້ທັດສະນີຍະພາບບໍ່ສວຍງາມໃນວິທະຍາເຂດດົງໂດກ, ມະຫາວິທະຍາໄລແຫ່ງຊາດດັ່ງນັນ, ໃນການສຶກສາຄັ້ງນີ້ ຈື່ງໄດ້ແນະນຳແນວທາງໃນການຄຸ້ມຄອງນ້ຳເປື້ອນໃນວິທະຍາເຂດດົງໂດກໃຫ້ເໜາະສົມຄື: ສ້າງຂະບວນການບຳບັດນ້ຳເປື້ອນທີ່ມີມາແຕ່ເດີມຄືນໃໜ່ດ້ວຍວິທີທາງຊີວະ ແລະຟິຊິກ, ນຳໄຊ້ພືດນ້ຳໂດຍສະເພາະແມ່ນຜັກຕົບທີ່ສາ ມາດຫາໄດ້ງ່າຍ, ລາຄາຖືກ ແລະທີ່ສຳຄັນ ແມ່ນສາມາດຫຼຸດຜ່ອນປະລິມານ BOD ໄດ້ເຖິງ95%, COD 80%,PO43 ແລະ NO3, ຫຼັງຈາກນັ້ນນຳໃຊ້ວິທີທາງຟິຊິກໂດຍການໃຊ້ພັດລົມໃສ່ໜອງນ້ຳ ເພື່ອເພີ້ມອາກາດຫຼືອອ໊ກຊີເຈນໃນນ້ຳໃນການລີດີ້ວ ແລະອອ໊ກຊີໄດສທາດເຄມີທີ່ລະລາຍໃນນ້ຳ ນອກນັ້ນ, ຍັງສາມາດເຮັດໃຫ້ພືດ ແລະສັດນ້ຳສາມາດອາໃສຢູ່ໄດ້, ນີ້ເປັນວິທີ ແລະ ແນວທາງການຄຸ້ມຄອງໃນການຄົ້ນຄວ້າວິໄຈຄັ້ງນີ້.
ການວິໄຈນີ້ມີຈຸດປະສົງສຶກສາຜົນຂອງການພັດທະນາ ຕໍ່ກັບການອະນຸຮັກວັດທະນະທຳໃນກຸ່ມເດັກໄວຮຸ່ນເມືອງຫຼວງພະບາງ, ໂດຍລົງເລິກວິເຄາະປັດໄຈທີ່ເປັນຕົ້ນເຫດຂອງການປ່ຽນແປງ, ຄວາມຂັດແຍ່ງ ແລະຄວາມຫຼາກຫຼາຍໃນການປ່ຽນແປງພຶດ ຕິກຳທາງວັດທະນະທຳຂອງເດັກໄວຮຸ່ນທ່າມກາງການພັດທະນາ; ພ້ອມກັນນີ້ ກໍສຶກສາບົດບາດຂອງເດັກໄວຮຸ່ນໃນການມີສ່ວນຮ່ວມອະນຸຮັກວັດທະນະທຳລາວໃນປະຈຸບັນ; ໂດຍເລືອກເອົາບ້ານວິຊຸນ ແລະບ້ານຜານົມເປັນກໍລະນີສຶກສາ. ການຄົ້ນຄວ້ານີ້ເປັນການວິໄຈທາງສັງຄົມວິທະຍາ ແລະມະນຸດວິທະຍາ; ໂດຍສົມທົບຮູບແບບການວິໄຈທາງຄຸນນະພາບ ແລະທາງປະລິມານ. ຈາກການວິເຄາະກໍລະນີສຶກສານີ້ ຜົນຂອງການວິໄຈຄົ້ນພົບສີ່ປະເດັນຫຼັກດັ່ງນີ້:
ການສຶກສານີ້ ໄດ້ຄົ້ນຄວ້າກ່ຽວກັບການທົດລອງໄມ້ສີ່ປະເພດໃນ ສປປ ລາວເຊັ່ນ: ໄມ້ສັກ, ໄມ້ວິກ, ໄມ້ ແປກແລະ ໄມ້ສຳສາ. ໄມ້ດັ້ງກ່າວນັ້ນ ເປັນໄມ້ເກີດຈາກທຳມະຊາດ ແລະໄມ້ປູກ ຊຶ່ງນຳມາຈາກແຂວງວຽງຈັນ, ຊຽງ ຊວາງ, ບໍລິຄຳໄຊ ແລະຫຼວງພະບາງ. ສີ່ປະເພດນີ້ ຖືວ່າຈັດເປັນໄມ້ນຳໃຊ້ໃນການກໍ່ສ້າງ ແລະການປຸງແຕ່ງຕ່າງໆ. ການທົດລອງນີ້ແມ່ນ ເພື່ອກຳນົດເອົາຄ່າຄຸນສົມ ບັດທາງກົນຈັກ (Mechanical Properties) ເຊັ່ນ: ໜ່ວຍ ແຮງອັດ, ໜ່ວຍ ແຮງກົ່ງ, ໜ່ວຍແຮງເຊື່ອນ, ຄວາມແຂງຂອງຜິວໄມ້, ແຮງຕ້ານຕໍ່ການຖອນຕະປູ ແລະມວນສານ ຈຳເພາະ. ຜົນໄດ້ຮັບ ຈາກການທົດລອງໄດ້ນຳໄປເປັນຄ່າມາດຕະຖານຂອງໄມ້ລາວ ເພື່ອຮັບໃຊ້ແກ່ການກໍ່ສ້າງ ແລະ ຜະລິດຕະພັນຕ່າງໆ ຊຶ່ງຂໍ້ມູນດັ່ງກ່າວຈະເກັບຮັກສາໄວ້ໃນສະຖານບັນ ແລະກະຊວງທີ່ກ່ຽວຂ້ອງ.
ຄ່າຄຸນສົມບັດທາງກົນຈັກທີ່ໄດ້ຮັບເຫັນວ່າ: ໜ່ວຍແຮງອັດຢູ່ໃນລະຫວ່າງ 30 ຫາ 53MPa, ໜ່ວຍແຮງ ເຊື່ອນ 3 ຫາ 9MPa, ໜ່ວຍແຮງກົ່ງ 45 ຫາ 90MPa, ຄວາມແຂງ 0.8 ຫາ 5 kN, ແຮງຖອນຕະປູ 0.8 ຫາ 1.6 kN, ມວນສານຈຳເພາະ 0.466 ຫາ 0.963 g/cm3, ແລະຄວາມຊື້ນຂອງໄມ້ ຕ່ຳກວ່າ 12%. ຜົນດັ່ງກ່າວນີ້ ຍັງໄດ້ທຽບກັບໄມ້ບາງປະເພດຈາກ USA ຊຶ່ງເປັນມາດຕະຖານ ການທົດລອງດຽວກັນແລະ ທັງເປັນການທຽບ ຄ່າ ຄວາມຖືກຕ້ອງຂອງຜົນໄດ້ຮັບຈາກການຄົ້ນຄວ້ານີ້.
ການຄົ້ນຄວ້າພາຍໃຕ້ຫົວຂໍ້ “ຄຸນນະພາບຂອງຜູ້ສຳເລັດການສຶກສາ ຢູ່ຄະນະນິຕິສາດ ແລະລັດຖະສາດ (ຄນລ) ມະຫາວິທະຍາໄລແຫ່ງຊາດ” ມີຈຸດປະສົງຊອກຮູ້ລະດັບຄວາມສາມາດ ຂອງອະດີດນັກສຶກສາທີ່ໄດ້ຮັບຈາກ ຄນລ ພ້ອມນີ້ ກໍເພື່ອສຶກສາໃຫ້ຮູ້ໂອກາດການຫາວຽກເຮັດຂອງຜູ້ສຳເລັດການສຶກສາ ທີ່ກ່ຽວເນື່ອງກັບຄວາມຮູ້ໄດ້ຮັບຈາກ ຄນລ ແລະເພື່ອສຶກສາໃຫ້ຮູ້ຄວາມຕ້ອງການຂອງເຂົາເຈົ້າທາງດ້ານການບໍລິການວິຊາການ ແລະການຕອບສະໜອງສິ່ງອຳນວຍຄວາມສະດວກ.
ການສຶກສານີ້ໄດ້ໃຊ້ວິທີສໍາຫຼວດ, ເຊີ່ງກຸ່ມປະຊາກອນແມ່ນຜູ້ທີ່ເຮັດວຽກໃນບັນດາອົງການຍຸຕິທໍາ ຂອງບັນ ດາແຂວງເປົ້າໝາຍທົ່ວທຸກພາກຂອງປະເທດທີ່ໄດ້ຮັບການຄັດເລືອກຈໍານວນ 8 ແຂວງ.
ສຶກສາປະສິດທິຜົນຂອງການນຳໃຊ້ລະບົບການໃຫ້ນ້ຳແບບປະຢັດນ້ຳສຳຫຼັບການປູກພືດກະສິກຳ ເພື່ອເປັນສິນຄ້າ ຢູ່ບ້ານຕາດທອງເມືອງສີໂຄດຕະບອງນະຄອນຫຼວງວຽງຈັນ ສ.ປ.ປ.ລາວ.
ລະບົບຊົນລະປະທານແບບນ້ຳຢອດ ແລະລະບົບຊີດຝອຍນັບເປັນວິທີການໃຫ້ນ້ຳແກ່ພືດທີ່ໄດ້ຮັບຄວາມນິຍົມແພ່ຫຼາຍໃນປັດຈຸບັນ ເນື່ອງຈາກເປັນວິທີການທີ່ປະຢັດນ້ຳ ແລະມີປະສິດທິພາບສູງໃນການສຶກສາຄັ້ງນີ້ໄດ້ອອກແບບ ແລະທົດລອງການໃຊ້ງານຂອງລະບົບນ້ຳຢອດຄວາມດັນຕ່ຳ ສຳຫຼັບການໃຫ້ນ້ຳກັບຕົ້ນໝາກເຜັດ ແລະຕົ້ນໝາກເຂືອຊຶ່ງເປັນພືດສວນຄົວທີ່ນິຍົມໃນປະເທດເຮົາ, ທຳການສຶກສາໂດຍໃຊ້ຫົວປ່ອຍນ້ຳ 2 ແບບຄື: ໃຊ້ທໍ່PVC ລະບົບຊີດຝອຍຂະໜາດຄວາມຍາວ 60m. ເສັ້ນຜ່ານສູນກາງທໍ່ 18mm ແລະຫົວປ່ອຍນ້ຳລະບົບຢອດຊຶ່ງຕິດຕັ້ງພາຍໃນທໍ່ PE ຂະໜາດເສັ້ນຜ່ານສູນກາງ 16mm, ຄວາມຍາວ 120m. ໂດຍຕິດຕັ້ງຫົວປ່ອຍນ້ຳໄລຍະຫ່າງ0,75m ແລະລວງສູງຂອງເສົານ້ຳ 3.00m ແຕ່ອ່າງເກັບນ້ຳຫາຫົວຈ່າຍນ້ຳຜ່ານຫົວຢອດ ແລະຄ່າຄວາມສະໝ່ຳສະ ເໝີຂອງອັດຕາການຈ່າຍນ້ຳໃນແປງທົດລອງປູກໝາກເຂືອຂະໝາດ 10x10m ຈຳນວນ 2 ແປງ ແລະປູກໝາກເຜັດຂະໝາດ 10x10m ຈຳນວນ 2 ແປງ. ຜົນການສຶກສາເຫັນວ່າລະບົບນ້ຳຢອດຄວາມດັນຕ່ຳເມື່ອໃຊ້ທໍ່ PE ທຳການປ່ອຍນ້ຳ ແລະຫົວປ່ອຍນ້ຳຊຶ່ງຕິດຕັ້ງໃນທໍ່ນອນລຽບມີອັດຕາການໃຊ້ນ້ຳສະເລ່ຍເທົ່າກັບ 3.95ລິດ/ຊົ່ວໂມງ ຕາມລຳດັບຄ່າຄວາມສະໝ່ຳສະເໝີ ຂອງອັດຕາການໃຊ້ນ້ຳຜ່ານຫົວປ່ອຍນ້ຳໃນແປງທົດລອງຂອງລະບົບທີ່ໃຊ້ທໍ່ PVC ທຳຫົວປ່ອຍນ້ຳສຳລັບໃຫ້ນ້ຳຊົນລະປະທານໃນແປງທົດລອງ.
ຈາກຜົນການສຶກສາສະແດງໃຫ້ເຫັນວ່າ ລະບົບນ້ຳຢອດຄວາມດັນຕ່ຳ ທີ່ໃຊ້ຫົວປ່ອຍນ້ຳແມ່ນໃຫ້ຄ່າຄວາມສະໝ່ຳສະເໝີຂອງອັດຕາການຈ່າຍນ້ຳ, ສະເລ່ຍໃກ້ຄຽງກັບຄ່າລົງທຶນ ໃນການຕິດຕັ້ງລະບົບນ້ຳຢອດຄວມດັນຕ່ຳທີ່ໃຊ້ທໍ່ PE ເຮັດຫົວປ່ອຍນ້ຳຈະຕ່ຳກວ່າຫົວປ່ອຍນ້ຳທີ່ຕິດຕັ້ງຢູ່ທໍ່ນອນລຽບ ສູງກວ່າຄ່າໃຊ້ຈ່າຍຂອງ ລະບົບຊີດຝອຍແລະລາຍຮັບຈາກການເກັບກ່ຽວຜົນຜະລິດເຫັນວ່າມີຄວາມແຕກຕ່າງ ກັນລະບົບຢອດຈະມີກຳໄລຫລາຍກວ່າ.
ສຶກສາມາດຕະຖານການສ້າງບ້ານວັດທະນະທຳຕໍ່ກັບນະໂຍບາຍ ຂອງລັດຖະບານຢູ່ 6 ໝູ່ບ້ານໃນ 3 ຕົວເມືອງ ທີ່ນະຄອນຫຼວງວຽງຈັນ
ການສຶກສາຄັ້ງນີ້ ມີຈຸດປະສົງສຶກສາຄວາມສອດຄ່ອງຂອງບ້ານວັດທະນະທຳຕໍ່ກັບນະໂຍບາຍຂອງ ລັດຖະບານ ສປປ ລາວ ພາຍໃຕ້ມາດຕະຖານຂອງກະຊວງວັດທະນະທຳທີ່ໄດ້ກຳນົດໄວ້.
ຂອບເຂດຂອງການຄົ້ນຄວ້າ ແມ່ນເລັ່ງໃສ່ບ້ານທີ່ກາຍເປັນບ້ານວັດທະນະທໍາ ຢູ່ໃນນະຄອນຫຼວງວຽງຈັນ, ເຊິ່ງໄດ້ກຳນົດເອົາ 6 ບ້ານ ໃນ 3 ຕົວເມືອງເຊັ່ນ: ບ້ານ ສີເມືອງ ແລະບ້ານ ດົງປ່າລານທົ່ງ (ເມືອງສີສັດຕະນາກ); ບ້ານ ສີສະຫວາດ ແລະບ້ານ ມີໄຊ (ເມືອງ ຈັນທະບູລີ); ບ້ານ ດົງໂດກ ແລະບ້ານ ສົມສະຫວັນ (ເມືອງ ໄຊທານີ), ໂດຍສຶກສາຈາກປະຊາກອນກຸ່ມຕົວຢ່າງ ຈໍານວນ 291 ຄົນ, ເຊິ່ງປະກອບດ້ວຍ ຜູ້ບໍລິຫານຂັ້ນເມືອງຈຳນວນ 12 ຄົນ, ຜູ້ບໍລິຫານຂັ້ນບ້ານຈຳນວນ 66 ຄົນ ແລະປະຊາຊົນທົ່ວໄປຈຳນວນ 213 ຄົນ. ເຄື່ອງມືທີ່ໃຊ້ເກັບກຳ ແລະ ຮວບຮວມຂໍ້ມູນເປັນແບບສອບຖາມ. ສະຖິຕິທີ່ໃຊ້ໃນການວິໄຈຂໍ້ມູນແມ່ນເປັນສ່ວນຮ້ອຍ ແລະຄ່າສະເລ່ຍ. ຜົນການສຶກສາໄດ້ປະກົດດັ່ງນີ້: ປັດໄຈທີ່ສະໜັບສະໜູນ ໃຫ້ມີແນວຄວາມຄິດສ້າງຕັ້ງບ້ານວັດທະນະທຳ ຍ້ອນໄດ້ຮັບການກະຕຸກຊຸກຍູ້ຈາກອຳນາດການປົກຄອງ, ຍ້ອນຄວາມເຫັນດີເປັນເອກະພາບກັນ ຂອງພໍ່ແມ່ປະຊາຊົນພາຍໃນບ້ານ. ຜູ້ຕອບແບບສອບຖາມສ່ວນໃຫຍ່ແມ່ນເຫັນດີຫຼາຍກ່ຽວກັບເງື່ອນໄຂ ແລະມາດຕະຖານການສ້າງບ້ານວັດທະນະທຳ, ເຊິ່ງສາມາດເຮັດໃຫ້ບ້ານເປັນບ້ານປອດຄະດີ ມີຄວາມສະຫງົບສຸກ ມີຄວາມສາມັກຄີ ແລະສາມາດເພີ່ມທະວີການອານຸລັກຮັກສາຮີດຄອງປະເພນີ ພັດທະນາມູນເຊື້ອມໍລະດົກວັດທະນະທຳ. ຜົນການຄົ້ນຄວ້າວິນີ້ຍັງໄດ້ສະແດງໃຫ້ເຫັນຄວາມແທດເໝາະ ຂອງມາດຕະຖານໃນການສ້າງບ້ານວັດທະນະທຳ, ເຊິ່ງມີຜູ້ສະແດງຄວາມຄິດເຫັນກວມເອົາເຖິງ 90%, ແຕ່ເງື່ອນໄຂໃນການຈັດຕັ້ງປະຕິບັດແມ່ນຕ້ອງໄດ້ໃຊ້ເວລາຢ່າງນ້ອຍ 1-2 ປີ ຫຼືຫຼາຍກວ່ານັ້ນ. ຕໍ່ກັບຄວາມຄິດເຫັນພາຍຫຼັງທີ່ໄດ້ຮັບຮອງເປັນບ້ານວັດທະນະທຳແລ້ວ ແມ່ນເຮັດໃຫ້ບ້ານມີຄວາມສະຫງົບສຸກດີຂຶ້ນ, ເສີມຂະ ຫຍາຍການອານຸລັກຮັກສາຮີດຄອງປະເພນີ, ມີສຸຂະອານາໄມດີຂຶ້ນ, ມີຄວາມເອື້ອເຟື້ອເພື່ອແຜ່ ຊ່ວຍເຫຼືອເຊິ່ງກັນ ແລະກັນ, ມີຄວາມເອົາໃຈໃສ່ຮັກສາສະພາບແວດລ້ອມດີຂຶ້ນ. ການໄດ້ຖືກຮັບຮອງເປັນບ້ານວັດທະນະທໍາຍັງ ໄດ້ຊ່ວຍໃຫ້ຄອບຄົວຫຼຸດພົ້ນຈາກຄວາມທຸກຍາກໃນລະດັບດີ.
ບົດຄວາມອື່ນ ໆ...
- ສະພາບການດຳເນີນການວິໄຈທາງການສຶກສາ ຂອງຄະນະວິຊາຕ່າງໆ ໃນມະຫາວິທະຍາໄລແຫ່ງຊາດ
- ເດແຕກມີນັງ ແລະ ການຄຳນວນຕົວເລກຢູ່ໃນປະຕິທິນ ດ້ວຍຮູບແບບມາຕຣິສ
- ທັດສະນະຄະຕິຂອງນັກກົດຫມາຍຕໍ່ໂທດປະຫານຊີວິດຍັງມີຄວາມຈຳເປັນທີ່ຈະຮັກສາໄວ້ ຫລືຍົກເລີກ ໃນກົດຫມາຍ ສປປ ລາວ.
- ທ່າແຮງຄວາມເປັນໄປໄດ້ໃນການເຂົ້າຮ່ວມໂຄງການຫລຸດຜ່ອນການປ່ອຍທາດອາຍພິດເຮືອນແກ້ວຈາກການທຳລາຍປ່າໄມ້ ແລະການເສື່ອມໂຊມຂອງປ່າໄມ້ (REDD): ກໍລະນີສຶກສາ ບ້ານໜອງປິງ, ເມືອງ ບົວລະພາ, ແຂວງ ຄໍາມ່ວນ
- ຜົນກະທົບຂອງການກວດກາ ແລະສອບເສັງ ດ້ວຍວິທີນຳໃຊ້ ຫົວບົດສອບ ເປັນລາຍບຸກຄົນຕໍ່ຂະບວນການຮຽນຂອງນັກສຶກສາ
- ຜົນກະທົບຂອງການສອບເສັງປາກເປົ່າໃນການຮຽນ ແລະການສອນວິຊາວັນນະຄະດີທີ່ໃຊ້ນິທານພື້ນເມືອງ
- ຜົນກະທົບຂອງການສ້າງລະບົບຊົນລະປະທານຕໍ່ການຜະລິດເຂົ້ານາແຊງ ໃນນະຄອນຫລວງວຽງຈັນ, ສປປລາວ
- ອຸປະສັກການນຳໃຊ້ວິທີສອນແບບເອົານັກຮຽນ ຫຼືຜູ້ຮຽນເປັນໃຈກາງໃນສະຖາບັນສ້າງຄູ
- ອະນຸກົມວິຖານໄມ້ຢືນຕົ້ນຂອງພືດຕະກຸນໝາກໄຟໃນເຂດບ້ານບວມມີ່, ເມືອງວຽງຄໍາ, ແຂວງຫຼວງພະບາງ
- Ixora fusca Geddes (Rubiaceae), a new record for Lao PDR Soulivanh Lanorsavanh* and Pranom Chantaranothai**
- Research Potentials of the National University of Laos and Research Institutes in Lao P.D.R.
- Study on Volume Index of Asphalt Mixture in Laos
- The Effects of AFTA on Lao International Trade: Analysis of Major Sectors by Gravity Model
- The Emergence of Social Entrepreneurship and its Supporting Environment in the Lao People’s Democratic Republic (Lao PDR)
- The Impact of Beliefs on Business Practice in the Lao People’s Democratic Republic
- The satisfaction of learners toward English learning and teaching managerment in the Department of Geographic and GIS, Faculty of Social Science, NUOL
- SIMULATION OF SOLAR HYBRID DRYING SYSTEM’S COMPONENTS
- Impacts of Chinese Investments on Agricultural Transformation and Rural Development: Evidence from Oudomxay, Northern Laos
- Experimental Research of Solar Collector with Copper Tube over Steel Plate of U Shape and Solar Boosted Heat Pump
- Current situation of the Technical and Vocational Education and Training (TVET) sector in Lao PDR with special emphasis on the education of vocational teachers